钦定古今图书集成/明伦汇编/氏族典/第522卷 > 薛禄
## 钦定古今图书集成/明伦汇编/氏族典/第522卷 > 薛禄

按《宁海县志》：“禄字良能，宁海人。至正末，盗起村落，大
掠入县。父宗道团结乡兵为防守，遇害。禄痛父，散家
赀，养死士，欲讨贼以报父仇。无何，贼复至，禄适病惫
甚，即舆疾率乡兵出南郭，遇贼，战不利，左右以势不
敌，劝之走。禄曰：‘父仇不共戴天，今不能杀贼，反自退
以偷生，又何面目立于天地间耶’？遂力战而死。